Sinoć Ive iz Novoga došal (57)


Napomena 
Neznatna izmjena, a ipak...

Varijante iz raznih publikacija te istarskih rukopisnih zbirka 

1.Fr. Š. Kuhač, ».Južno-slovjenske narodne popievke«. II., Zagreb, 1879. br. pjesme: 423 (»Jadikovanje«). Početni stih: »Sinoć Ivo iz Novoga došo«. Pjesma je iz Novoga u Hrvatskom primorju. U ovoj varijanti ljuba se ne miri s Ivinom porukom, nego piše veoma oštro pismo svojoj suparnici. U pismu spominje i svoja tri sina s Ivom ovako prijeteći zavodnici:
Jedan sinak vrana konja jaše, 
drugi sinak sitnu knjigu piše, 
treći sinak u maloj bešiki.
Koji sinak vrana konja jaše, 
on će tebe konjem pogaziti; 
koji sinak sitnu knjigu piše, 
perom će ti oći povaditi, 
koji sinak u maloj kolievci, 
onaj će ti oći izkopati.
Začuđuje samo ova čista štokavština u Novom Vinodolskom!

2. »Hrvatske narodne pjesme što se pjevaju po Istri i Kvarnerskih Otocih«. Trst, 1879., br. pjesme: XVI, II. diel (»Liepa Novljanka«). Početni stih: »Sinoć Ive iz Novoga đošal«.

3. »Zbornik za narodni život i običaje Južnih Slavena«. Jugoslavenska Akademija. Zagreb, 1902., VII., str. 86 (Josip Lovretić, »Otok: poezija«). Početni stih: »Sinoć Ivo iz Novoga došo«.

4. Ibid., Zagreb, 1908., XIII/1, str. 87, br. pjesme: 2 (Vatroslav Rožić, »Prigorje: pjesme«). Početni stih: »Sinoć Ivo iz Novoga došal«.

5. Dr. N. Andrić, »Hrvatske narodne pjesme«. VII. Matica Hrvatska, Zagreb, 1929., br. pjesme: 137 (»Tavna noći, vele ti si duga?«). Početni stih isti kao i naslov. Pjesma je iz Sarajeva. Samo neki stihovi sliče primjeru našeg izbora, pa ipak je sadržaj sarajevske varijante tako bliz sadržaju ove, koju smo zapisali u Krmedu.

6. Bonifačić Rožin, rkp. INU 89, br. 29. Početni stih: »Sinoć Ivo iz Novoga doša«.

7. Ibid., rkp. INU 118, br. 12. Početni stih: »S noća Ive iz Novoga doša«.

8. Ibid., br. 43. Početni stih: »Doša Ive iz Novoga grada«.

9. Ibid., rkp. INU 140, br. 54. Početni stih: »Sinoć Ive iz Novoga doša«,

10. Bošković-Stulli, rkp. INU 78, br. 42. Početni stih: »Sinoć je Jive jiz Novoga doša«. Dosta slaba varijanta.

11. Ibid., rkp. INU 84, br. 11. Početni stih: »Sinoć Ivo rožica«.

12. Delorko, rkp. INU 69, br. 81. Početni stil: »Kad je junak iz Novega došal«. Oštećena pjesma.

13. Ibid., rkp. INU 85, br. 65. Početni stih: »Sinoć Ive iz Novoga došal«. Pjesma prema našim primjerima, kao i prema najraširenijem obrascu, nešto proširena i to posudbom drugog motiva, ali suvislo, logično, a što je najvažnije i metrički dosljedno.

14. Ibid., rkp. INU 98, br. 24. Početni stih: »Sinoć Ive iz Novoga došal«.

15. Ibid., br. 108. Početni stih: »Sinoć je Jive iz Novoga došal«.

16. Francetić, rkp. INU 239, br. 67. Početni stih: »Sinoć Ive iz Novoga doša«.

17. Ibid., br. 132. Početni stih: »Milko moja oženi san se«. Oštećena varijanta.

18. Karabaić, not. rkp. INU 151. br. 1. Početni stih: »Milku moju glava zabolila«. Neoubičajen početak, ostalo uglavnom jednako drugim varijantama.

19. Ibid., not. rkp. INU 146, br. 78. Početni stih: »Sinoć je Ive iz Novoga došal«.

20. Matetić-Ronjgov, not. rkp. INU 36, br. 35. Početpj stih: »Sinoć se je Ive oženia«.

21. Ibid., not. rkp. INU 165, br. 46. Početni stih: »Sinoć mi je Ive Iz Novoga došal«.

Референце

Извор
Istarske narodne pjesme, uredio, napisao uvod i prozumačio Olinko Delorko, Institut za narodnu umjetnost, Zagreb, Narodno stvaralaštvo Istre, knjiga 2, 1960., str. 104.

Женске народне песме
Истарске народне пјесме - Делорко